Държавен вестник, бр. 82, 2017 г., стр. 15

БРОЙ  82	
Д Ъ Р Ж А В Е Н  В Е С Т Н И К 	
СТР.  15  
3. за данък върху добавената стойност 
(ДДС), с изключение на невъзстановим ДДС, 
когато е поет действително и окончателно от 
кандидати, различни от лицата, освободени 
от данък съгласно чл. 3, ал. 5 от Закона за 
данък върху добавената стойност;
4. оперативни разходи, включително разхо­
ди за поддръжка, наеми, застраховка, както 
и други разходи, възникнали при изпълне­
ние на договори за лизинг, марж/печалба за 
лизингодателя, разходи за лихви, разходи за 
неустойки и такси, режийни разходи;
5. за банкови такси, разходи за гаранции, 
изплащане и рефинансиране на лихви;
6. за принос в натура;
7. за изследвания за разработване на нови 
продукти, процеси и технологии;
8. за търговия на дребно;
9. за закупуване на права за производство 
на земеделска продукция;
10. за закупуване на животни, едногодишни 
растения и тяхното засаждане;
11. за закупуване, включително чрез фи­
нансов лизинг, на нови машини и оборудване, 
включително компютърен софтуер, за частта 
над пазарната им стойност;
12. за сертификация по НАССР (Анализ на 
опасностите и контрол на критичните точки) 
и по други международно признати стандарти;
13. които представляват обикновена под­
мяна;
14. свързани с плащания в брой;
15. за инвестиции в частта им, която над­
вишава определените референтни разходи;
16. за консултантски услуги, предоставяни 
по чл. 7, ал. 1 от Наредба № 7 от 2016 г. за 
прилагане на подмярка 2.1.2. „Консултант­
ски услуги за малки земеделски стопанства“ 
по мярка 2 „Консултантски услуги, услуги 
по управление на стопанството и услуги по 
заместване в стопанството“ от Програмата 
за развитие на селските райони за периода 
2014 – 2020 г.;
17. включени в таблица 8 „Описание на 
планираните инвестиции и дейности, които 
ще бъдат извършени в рамките на периода 
за проверка изпълнението на бизнес плана“ 
в бизнес плана на проектното предложение, 
одобрено по Наредба № 10 от 2016 г. за при­
лагане на подмярка 6.3 „Стартова помощ за 
развитието на малки стопанства“ от мярка 6 
„Развитие на стопанства и предприятия“ от 
Програмата за развитие на селските райони за 
периода 2014 – 2020 г. (ДВ, бр. 46 от 2016 г.);
18. за закупуване на кошери и пчелни майки;
19. подпомагани по Националната програма 
по пчеларство за периода 2017 – 2019 г.;
20. за транспортни средства с изключение 
на земеделска техника;
21. за строително-монтажни работи и/или 
създаване на трайни насаждения, извършени 
преди посещението по чл. 42.
Г л а в а  т р е т а
РЕД ЗА КАНДИДАТСТВАНЕ
Чл. 37. (1) Производството по предоставяне 
на безвъзмездна финансова помощ чрез подбор 
започва в деня на публикуването на обявата 
за откриване на процедурата чрез подбор в 
Информационната система за управление и 
наблюдение на средствата от Европейските 
структурни и инвестиционни фондове, нари­
чана по-нататък „ИСУН“. Обявата се издава 
от изпълнителния директор на ДФЗ – РА, 
след одобрение от министъра на земеделието, 
храните и горите или упълномощено от него 
лице. Обявата съдържа началния и крайния 
срок за приемане на проектни предложения, 
както и бюджета на подмярката за съответ­
ния период на прием. Периодът на прием не 
може да бъде по-кратък от 60 календарни 
дни. Обявата може да бъде оспорена в срока 
по чл. 27, ал. 2, изречение второ от Закона 
за управление на средствата от Европейските 
структурни и инвестиционни фондове, наричан 
по-нататък „ЗУСЕСИФ“.
(2) В обявата по ал. 1 могат да бъдат опре­
делени и допълнителни ограничения относно 
допустимите за финансова помощ разходи, 
инвестиции, кандидати и интегрирани про­
екти. В обявата се определят нововъведените 
стандарти на ЕС, за които са допустими ин­
вестиции в конкретния прием.
(3) Обявата по ал. 1 може да бъде изменяна 
само при условията на чл. 26, ал. 7 ЗУСЕСИФ.
(4) Безвъзмездна финансова помощ по 
подмярка 4.1.2. „Инвестиции в земеделски 
стопанства по Тематична подпрограма за раз­
витие на малки стопанства“ се предоставя по 
реда на ЗУСЕСИФ и съобразно тази наредба.
Чл. 38. (1) Кандидатите могат да искат 
разяснения по условията за предоставяне 
на финансова помощ в срок до три седмици 
преди изтичането на срока за кандидатстване 
на електронен адрес, посочен в обявата. Ра­
зясненията се утвърждават от ръководителя 
на управляващия орган. Разясненията се дават 
по отношение на условията за кандидатстване, 
не съдържат становище относно качеството на 
проектното предложение и са задължителни 
за всички кандидати.
(2) Разясненията се публикуват на елек­
тронната страница на Министерството на 
земеделието, храните и горите, ДФЗ – РА, и 
на страницата на ИСУН до две седмици преди 
изтичане на крайния срок за кандидатстване. 
Чл. 39. (1) Кандидатстването се извършва 
единствено чрез електронно подадено про­
ектно предложение в ИСУН. В случаите на 
включени в проектното предложение стро­
ително-монтажни работи техническите или 
работните проекти могат да се представят 
на хартиен носител в съответната областна 
дирекция на ДФЗ – РА, по място на извърш­
ване на инвестицията.